Vladimir Drake

Vladimir Drake (vene keeles Владимир Людвигович Драке; 8. september 1874 Vilno – 13. oktoober 1932 Kohila) oli Venemaa keisririigi sõjaväelane ja hiljem Eesti kindralmajor. 

Vladimir Drake lõpetas 1894. aastal Paažide Korpuse ja 1910. aastal ohvitseride suurtükiväekooli.

Oli alates 1898. aastast suurvürst Mihhail Nikolajevitši adjutant kuni suurvürsti surmani 1909. aastal ning 1910. aastast suurvürst Mihhail Mihhailovitši adjutant. 

Osales Esimeses maailmasõjas ja teenis mitmes rindelõigus. 26. veebruarist 1917 kindralmajor, 24. aprillist 1917 oli 46. armeekorpuse suurtükiväe inspektor. 

1919. aastal vabatahtlikult Judenitši Loodearmees, Pavlovski linna komandant.

Jäi Eestisse, 16. oktoobrist 1920 Eesti sõjakooli teenistuses. 1921. aastast luges kursusi kõikides sõjaväelistes õppeasutustes, sealhulgas Kindralstaabi kursustel. Viimased aastad oli Kohila paberivabriku teenistuses.

Tunnustus
Püha Stanislavi orden 2. järk (1909)
Püha Anna orden 2. järk (6. detsember 1912)
Georgi mõõk (1915)

Isiklikku
Isa oli kindralleitnant Ludwig von Drake. Ema Maria Skorinskaja oli pärit Vene pärusaadlist, perekond oli aadliseisusse tõstetud keisrinna Jelizaveta Petrovna poolt, kuna esivanem teenis tema ihukutsarina. Ka Vladimir Drake vanaisa, kes samuti kandis nime Ludwig von Drake, oli Vene keiserriigi sõjaväelane, jalaväekindral. Vanavanaisa James Lawrence Drake oli Londonist pärit suurkaupmees, Briti konsul Memelis. 

Abikaasa Tatjana (sündinud Iljina; 1889–1942).

Viited

Eesti sõjaväelased
Venemaa keisririigi sõjaväelased
Baltisaksa sõjaväelased
Esimese maailmasõja veteranid Eestis
Loodearmee koosseis
Püha Georgi ordeni kavalerid
Sündinud 1874
Surnud 1935
Tallinna Aleksander Nevski kalmistule maetud